За абноўленую пастаноўку "Пана міністра" ўзяўся режысёр Уладзімір Савіцкі, цяперашні мастацкі кіраўнік Тэатра юнага гледача, які доўгі час працаваў у Купалаўскім тэатры, дзе паставіў такія спектаклі, як "Беларусь у фантастычных апавяданнях" , "Балада пра каханне" паводле "Альпійскай балады", "Дзікае паляванне караля Стаха" і "Сны аб Беларусі". Савіцкі быў якраз першым режысёрам, які вярнуў з небыцця творы Аляхновіча. Яшчэ ў 1991 годзе ён ставіў "Няскончаную драму" у тэатры-студыі "Абзац". Тады для яго стала зразумела тое, што гэта драматург еўрапейскага маштаба.